Aj po 32 rokoch sa konali v hlavnom meste protesty, niektoré však mali úplne iný charakter. V čase vrcholiacej tretej vlny covidu ľudia bez rúšok a bez rozostupov urážali najmä súčasnú koalíciu, prezidentku aj mužov zákona.
Šafárikovo námestie
Na protest hnutia Republika do Parku Gábora Barossa v Bratislave prišlo niekoľko stoviek ľudí. Organizátori ich vyzvali, aby nevyvolávali konflikty s políciou. Na pódiu sa striedali viacerí rečníci, vystúpil aj bývalý disident Ján Čarnogurský, ktorý kritizoval Západ a sankcie proti Lukašenkovi. Na tomto proteste sa zúčastnil aj známy lekár a antivaxer Peter Lipták.
Ten vyzýva ľudí na demonštrácii hnutia Republika, aby sa nedali očkovať proti covidu. Zhromaždených straší príbehmi o tom, ako mal vraj v ambulancii po očkovaní pacientov s leukémiou, zápalom srdcového svalu či po potrate. Na zhromaždení vystúpila aj bývalá markizáčka Martina Šimkovičová.